SET ปิดเช้าลบ 7 จุด ไร้ปัจจัยใหม่หนุน แนะจับตาประชุม “ครม.” บ่ายนี้
SET ปิดเช้าลบ 7 จุด ขาดปัจจัยใหม่กระตุ้น แนะจับตาประชุม “ครม.” บ่ายนี้ ให้แนวรับ 1,633 จุด และ 1,630 จุด แนวต้าน 1,640-1,645 จุด
SET ปิดเช้าลบ 7 จุด ขาดปัจจัยใหม่กระตุ้น แนะจับตาประชุม “ครม.” บ่ายนี้ ให้แนวรับ 1,633 จุด และ 1,630 จุด แนวต้าน 1,640-1,645 จุด
6 ธ.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ซึมตัวลดลงในทิศทางเดียวกับตลาดหุ้นในภูมิภาค นักลงทุนกังวลธนาคารกลางสหรัฐ (เฟด) จะเร่งการปรับขึ้นดอกเบี้ยต่อ หลังจากตัวเลขดัชนีภาคบริการและตัวเลขการจ้างงานเดือน พ.ย. ออกมาสูงกว่าคาด ซึ่งเป็นปัจจัยที่ส่งผลให้ค่าเงินดอลลาร์แข็งค่า และ ราคาน้ำมันปรับตัวลดลงกว่า 3.8%
อีกทั้งตลาดยังคงไร้ปัจจัยใหม่ๆเข้ามาหนุน โดยยังคงต้องรอติดตามการประชุมเฟด และ ธนาคารกลางยุโรป (ECB) รวมถึงการปรับน้ำหนักการลงทุนของ FTSE Rebalance ที่จะออกมาในสัปดาห์หน้า
สำหรับช่วงบ่ายมองว่าจะซึมตัวในทิศทางเดียวกับช่วงเช้า โดยเน้นการลงทุนหุ้นรายตัว อาทิ กลุ่มค้าปลีก และ ท่องเที่ยว ซึ่งได้รับปัจจัยหนุนจากประเทศจีนได้ประกาศผ่อนคลายมาตรการควบคุมโควิด-19 ในเมืองสำคัญหลายแห่ง และอาจจะมีปัจจัยหนุนเล็กน้อยจากมาตรการกระตุ้นเศรษฐกิจในประเทศ โดยให้ติดตามการประชุมคณะรัฐมนตรี (ครม.) ในบ่ายวันนี้ พร้อมให้แนวรับ 1,633 จุด และ 1,630 จุด แนวต้าน 1,640-1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,523.26 ล้านบาท ปิดที่ 179.50 บาท ลดลง 3.00 บาท
ADVANC มูลค่าการซื้อขาย 1,452.75 ล้านบาท ปิดที่ 185.50 บาท ลดลง 3.00 บาท
KBANK มูลค่าการซื้อขาย 1,329.12 ล้านบาท ปิดที่ 141.50 บาท ลดลง 1.00 บาท
PTT มูลค่าการซื้อขาย 1,119.57 ล้านบาท ปิดที่ 33.00 บาท ราคาไม่เปลี่ยนแปลง
DELTA มูลค่าการซื้อขาย 1,102.21 ล้านบาท ปิดที่ 754.00 บาท ลดลง 18.00 บาท